cyanic-selkie/wikianc huggingface dataset:
जलशीर्ष (हाइड्रोसेफ़लस)
विकासशील देशों में पार्श्वपथ (शन्ट)
चूंकि पार्श्वपथ प्रणालियों की लागत विकासशील देशों में आम लोगों की पहुंच से बाहर है, इसलिए जलशीर्ष से ग्रसित अधिकतर लोग पार्श्वपथ की प्रक्रिया का एक बार भी प्रयोग किये बिना ही मारे जाते हैं। पार्श्वपथ की प्रणालियों की पुनरावृत्ति की दर और भी बुरी है जो पार्श्वपथ की लागत को कई गुऩा बढ़ा देती है। इस बिंदु पर विचार करते हुए डॉ॰ बेंजमिन सी. वार्फ ने पार्श्वपथ बदलने की विभिन्न प्रक्रियाओं का अध्ययन किया और अधिकतर विकासशील देशों में कम लागत की पार्श्वपथ बदलने की प्रणालियों की तुलना कर उनकी भूमिका पर प्रकाश डाला. इस अध्ययन को जनरल ऑफ़ न्यूरोसर्जरी:पीडीऐट्रिक्स के मई 2005 के संस्करण में प्रकाशित किया गया है। यह विकसित देशों में प्रयोग की जाने वाली पार्श्वपथ प्रणालियों से छाबड़ा प्रणाली की तुलना के बारे में है। यह अध्ययन युगांडा में किया गया था और द्विमेरुता एवं जलशीर्ष के अंतर्राष्ट्रीय संघ (इंटरनैशनल फेडरेशन फॉर स्पाइना बिफिडा एंड हाइड्रोसिफलस) द्वारा पार्श्वपथों का दान किया गया।
असाधारण मामला
अतीत में जलशीर्ष युक्त एक 44 वर्षीय फ्रांसीसी व्यक्ति से सम्बंधित एक दिलचस्प मामला था, जिसके मस्तिष्क में मस्तिष्कमेरु द्रव के जमा होने के कारण उसका मस्तिष्क सकुचित होकर एक वास्तविक मस्तिष्क ऊतक की एक पतली शीट की तुलना में कुछ ही बड़ा रह गया था। वह आदमी, जिसके सिर में द्रव के निष्कासन के लिए पार्श्वपथ डाला (जब वह 14 साल का था) गया था, अपने बाएं पैर में हल्की कमजोरी का अनुभव करने के बाद एक अस्पताल में गया था।
उल्लेखनीय रूप से, वह आदमी शादीशुदा और दो बच्चों का पिता था तथा एक जनसेवक के रूप में काम कर चुका था, मस्तिष्क के ऊतकों की कम मात्रा और बढ़े हुए निलयों के बावजूद कम से कम सतही तौर पर वह एक सामान्य जीवन व्यतीत कर रहा था। एक बाल चिकित्सा मस्तिष्क दोष विशेषज्ञ डॉ॰ मैक्स मुएन्के ने राष्ट्रीय मानव जीनोम रिसर्च इंस्टीट्यूट में टिप्पणी की, "मुझे यह बात आज तक आश्चर्यजनक लगती है कि आपको जो कुछ जीवन के साथ संगत नहीं लगता है, उसके साथ मस्तिष्क कैसे समझौता कर सकता है। "यदि काफी समय से, शायद दशकों से, बहुत धीरे धीरे कुछ होता है तो मस्तिष्क के विभिन्न भाग उस कार्य को अपने जिम्मे ले लेते हैं जो सामान्य रूप से उस हिस्से द्वारा किया जाता है जिसे किनारे कर दिया गया हो."
जलशीर्ष से ग्रसित मशहूर लोग
कनाडा के प्रथम प्रधानमंत्री सर जॉन ए मेकडॉनल्ड की एक बेटी जलशीर्ष के साथ पैदा हुई थी।
1080आई
1080आई  ( पूर्ण HD या BT.709 के रूप में भी जाना जाता है) फ्रेम रिज़ॉल्यूशन और स्कैन प्रकार का एक संयोजन है। 1080 आई का उपयोग हाई डेफिनिशन टेलीविजन (एचडीटीवी) और हाई डेफिनिशन वीडियो में किया जाता है। संख्या "1080" स्क्रीन पर क्षैतिज रेखाओं की संख्या को दर्शाती है। "i" "interlaced" का संक्षिप्त नाम है ; यह इंगित करता है कि केवल विषम रेखाएँ, फिर प्रत्येक फ़्रेम की सम रेखाएँ (प्रत्येक छवि जिसे वीडियो फ़ील्ड कहा जाता है) को वैकल्पिक रूप से खींचा जाता है, ताकि वीडियो बनाने के लिए वास्तविक छवि फ़्रेमों की केवल आधी संख्या का उपयोग किया जा सके। एक संबंधित डिस्प्ले रिज़ॉल्यूशन 1080p है, जिसमें रिज़ॉल्यूशन की 1080 लाइनें भी हैं; "पी" प्रगतिशील स्कैन को संदर्भित करता है, जो इंगित करता है कि प्रत्येक फ्रेम के लिए संकल्प की रेखाएं क्रम में स्क्रीन पर "खींची" जाती हैं।
यह शब्द 16:9 के वाइडस्क्रीन पहलू अनुपात को मानता है (एक आयताकार टीवी जो इससे अधिक लंबा है), इसलिए ऊर्ध्वाधर रिज़ॉल्यूशन की 1080 लाइनें क्षैतिज रिज़ॉल्यूशन के 1920 कॉलम, या 1920 पिक्सेल × 1080 लाइनों का अर्थ है। 1920 पिक्सेल × 1080 लाइन स्क्रीन में कुल 2.1 मेगापिक्सेल (2.1 मिलियन पिक्सेल) और प्रति सेकंड 50 या 60 इंटरलेस्ड फ़ील्ड का अस्थायी रिज़ॉल्यूशन होता है। इस प्रारूप का उपयोग SMPTE 292M मानक में किया जाता है।
1080 लाइनों का चुनाव चार्ल्स पोयटन से होता है, जिन्होंने 1990 के दशक की शुरुआत में एचडी वीडियो प्रारूपों में "स्क्वायर पिक्सल" का उपयोग करने के लिए जोर दिया था।
शशी रावल
शशी रावल एक नेपाली गायिका और मॉडल है।
अल्युमिनियम आर्सेनाइड
अल्युमिनियम आर्सेनाइड एक अकार्बनिक यौगिक है।
अल्युमिनियम नाइट्राइड
अल्युमिनियम नाइट्राइड एक अकार्बनिक यौगिक है।
अल्युमिनियम फास्फाइड
अल्युमिनियम फास्फाइड एक अकार्बनिक यौगिक है।
नवव्वा उर्फ नीमिकला उपरहार गाँव, फूलपुर (इलाहाबाद)
नवव्वा उर्फ नीमिकला उपरहार फूलपुर, इलाहाबाद, उत्तर प्रदेश स्थित एक गाँव है।
गंगा नहर
गंगा नहर, एक नहर प्रणाली है जिसका प्रयोग गंगा नदी और यमुना नदी के बीच के दोआब क्षेत्र की सिंचाई के लिए किया जाता है।
यह नहर मुख्य रूप से एक सिंचाई नहर है, हालांकि इसके कुछ हिस्सों को नौवहन के लिए भी इस्तेमाल किया गया था, मुख्यतः इसकी निर्माण सामग्री के परिवहन हेतु। इस नहर प्रणाली में नौकाओं के लिए जल यातायात सुगम बनाने के लिए अलग से जलपाश युक्त नौवहन वाहिकाओं का निर्माण किया गया था। नहर का प्रारंभिक निर्माण 1842 से 1854 के मध्य, 6000 फीट³/ सेकण्ड के निस्सरण के लिए किया गया था। उत्तरी गंगा नहर को तब से समय के साथ आज के निस्सरण 10500 फुट³/सेकण्ड (295 मी³/सेकण्ड) के अनुसार धीरे धीरे बढ़ाया गया है। नहर प्रणाली में 272 मील लम्बी मुख्य नहर और 4000 मील लंबी वितरण वाहिकाएँ समाहित हैं।
इस नहर प्रणाली से उत्तर प्रदेश और उत्तराखंड के दस ज़िलों की लगभग 9000 किमी² उपजाऊ कृषि भूमि सींची जाती है। आज यह नहर प्रणाली इन राज्यों में कृषि समृद्धि का मुख्य स्रोत है और दोनो राज्यों के सिंचाई विभागों द्वारा इसका अनुरक्षण बड़े मनोयोग से किया जाता है।
संरचना
प्रशासनिक रूप से गंगा नहर को ऊपरी गंगा नहर जो अपनी कई शाखाओं के साथ हरिद्वार से लेकर अलीगढ़ तक है और, निचली गंगा नहर जो अलीगढ़ से नीचे के भाग में स्थित है, में विभाजित किया गया है।
ऊपरी गंगा नहर
ऊपरी गंगा नहर ही मूल गंगा नहर है जो हरिद्वार में हर की पौड़ी से शुरु होकर, मेरठ, बुलंदशहर से अलीगढ़ में स्थित नानु तक जाती है जहां से यह कानपुर और इटावा शाखाओं में बंट जाती है। गंगा नहर के साथ साथ चलने वाला एक राजमार्ग कई बार प्रस्तावित किया गया है। 2010 में ऐसा ही एक प्रस्ताव अस्वीकृत कर दिया गया क्योंकि प्रस्तावित राजमार्ग के निर्माण से लगभग एक लाख वृक्ष प्रभावित होते जिसके कारण, इस क्षेत्र की वनस्पतियों को नुकसान पहुँचता और वन्य जीवन के प्राकृतिक पर्यावास पर प्रतिकूल प्रभाव पड़ता। यह प्रस्तावित एक्सप्रेसवे (आशुगमार्ग) कुछ स्थानों पर तो हस्तिनापुर वन्यजीव अभयारण्य की सीमा से सिर्फ 500-600 मीटर ही दूर था। दो सड़कें एक तो राष्ट्रीय राजमार्ग-58 और दूसरी कांवड़ मार्ग पहले से ही आवागमन के लिए उपलब्ध हैं। एक पर्यावरण कार्यकर्ता विजयपाल बघेल दृढ़ता से इस परियोजना का विरोध कर रहे हैं।
निचली गंगा नहर
नरोरा बांध से एक वाहिका (चैनल) नहर प्रणाली को नानु से 48 किमी नीचे से काटती है और सेंगुर नदी, सेरसा नदी और मैनपुरी जिले के शिकोहाबाद को पार कर आगे बढ़ती है और गंगा नहर की भोगनीपुर शाखा कहलाती है। इसे 1880 में खोला गया था। यह शाखा, मैनपुरी जिले के जेरा गाँव से शुरु होकर 166 किमी की दूरी के बाद कानपुर पहुँचती है। 64 किलोमीटर की दूरी पर बलराय सहायक शाखा जो एक 6.4 किमी लंबी वाहिका है, अतिरिक्त पानी को यमुना नदी में छोड़ती है। इस शाखा में सहायक वाहिकाओं की कुल दूरी 386 किलोमीटर है।
भोगनीपुर शाखा, कानपुर और इटावा शाखाओं के साथ निचली गंगा नहर के नाम से जानी जाती है। नानु और नरोरा से निकली वाहिका जहाँ नहर प्रणाली को काटती है के बीच स्थित पुरानी कानपुर और इटावा शाखाओं के पुराने चैनलों जिन्हें "स्टंप” कहा जाता है को निचली गंगा नहर में कम पानी होने की स्थिति में प्रयोग किया जाता है। नहर की मुख्य शाखा कानपुर (आईआईटी कानपुर के पीछे से) से गुज़रने के बाद कई उपशाखाओं में बंट जाती है। एक उपशाखा कानपुर जल संस्थान जो श्री राधाकृष्ण मंदिर के पीछे स्थित है, तक जाती है।
इतिहास
1837-38 में पड़े भीषण अकाल, के बाद चले राहत कार्यों में ख़र्च हुए लगभग दस मिलियन (एक करोड़) रुपये और इस कारण से ब्रिटिश ईस्ट इंडिया कंपनी को हुई राजस्व हानि के बाद, एक सुचारू सिंचाई प्रणाली की आवश्यकता महसूस की गई।
गंगा नहर को अस्तित्व में लाने का श्रेय कर्नल प्रोबी कॉटली को जाता है, जिन्हें पूरा विश्वास था कि एक 500 किलोमीटर लंबी नहर का निर्माण किया जा सकता है। उनकी इस परियोजना के विरोध में बहुत सी बाधाएँ और आपत्तियाँ आईं जिनमें से ज़्यादातर वित्तीय थीं, लेकिन कॉटली ने लगातार छह महीने तक किए गए पूरे इलाके का दौरे और सर्वेक्षण के बाद अंतत: ब्रिटिश ईस्ट इंडिया कंपनी को इस परियोजना को प्रायोजित करने के लिए राजी कर लिया।
अल्युमिनियम फ्लोराइड
अल्युमिनियम फ्लोराइड एक अकार्बनिक यौगिक है। इसका रासायनिक सूत्र AlF3 होता है।
एक गुड़िया का घर
एक गुड़िया का घर नॉर्वेजियन नाटककार हेनरिक इबसेन द्वारा लिखित एक तीन- एैक्ट नाटक है। 21 दिसंबर 1879 को कोपेनहेगन, डेनमार्क में रॉयल थियेटर में इसका प्रीमियर हुआ, जो उस महीने की प्रारम्भ में प्रकाशित हुआ था। यह नाटक लगभग 1879 में नार्वे के एक शहर पर आधारित है।
जमहारू गाँव, पालीगंज (पटना)
जमहारू पालीगंज, पटना, बिहार स्थित एक गाँव है।
तालमल्ल, लक्सेट्टिपेट मण्डल
तालमल्ल, लक्सेट्टिपेट मण्डल में भारत के आन्ध्रप्रदेश राज्य के अन्तर्गत के अदिलाबादु जिले का एक गाँव है।
रमक, पाटी तहसील
रमक, पाटी तहसील में भारत के उत्तराखण्ड राज्य के अन्तर्गत कुमाऊँ मण्डल के चम्पावत जिले का एक गाँव है।
राष्ट्रीय प्रौद्योगिकी संस्थान, कालीकट
राष्ट्रीय तकनीकी संस्थान, कालीकट, केरल की स्थापना १९६१ में की गई थी और २६ जून २००२ को इसे राष्‍ट्रीय प्रौद्योगिकी संस्थान का दर्जा प्रदान किया गया है। इस संस्थान में आठ विभाग हैं। यह संस्थान सिविल इंजीनियरी, रसायन इंजीनियरी, विद्युत तथा इलैक्ट्रॉनिकी इंजीनियरी, इलैक्ट्रॉनिकी तथा संचार इंजीनियरी, अभियांत्रिकी इंजीनियरी, उत्पादन इंजीनियरी तथा प्रबंधन, कम्प्यूटर विज्ञान तथा इंजीनियरी, सूचना प्रौद्योगिकी में चार वर्षीय अवर स्नातक पाठयक्रम और वी.आर्क. में पांच वर्षीय पाठयक्रम संचालित संचालित करता है। यह संस्थान ११ विभिन्न विशेषज्ञताओं में एम.टेक. डिग्री भी प्रदान करता है। इसके अतिरिक्त तीन वर्षीय (छह सेमेस्टर) एमसीए पाठयक्रम का भी संचालन इस संस्थान द्वारा किया जाता है। सिविल, सूचना संरक्षण बीएलएसआई डिजाइन एवं कंप्यूटर नियंत्रित औद्योगिक शक्ति जैसे विषयों में चार नए स्नातकोत्तर पाठयक्रम भी अनुमोदित किए गए हैं। यह संस्थान सभी विषयों में पीएच-डी. कार्यक्रम चलाता है। इस संस्थान में एक सुसज्जित पुस्तकालय है।
अल्युमिनियम नाइट्रेट
अल्युमिनियम नाइट्रेट एक अकार्बनिक यौगिक है।
विलौलासेरा, काफलीगैर तहसील
विलौलासेरा, काफलीगैर तहसील में भारत के उत्तराखण्ड राज्य के अन्तर्गत कुमाऊँ मण्डल के बागेश्वर जिले का एक गाँव है।
मौलाना आजाद राष्ट्रीय प्रौद्योगिकी संस्थान, भोपाल
मौलाना आजाद राष्ट्रीय तकनीकी संस्थान, भोपाल की स्थापना १९६० में की गई थी और २६ जून २००२ को इसे राष्‍ट्रीय प्रौद्योगिकी संस्थान का दर्जा दिया गया। वर्ष 1960 में भोपाल के मौलाना आज़ाद कॉलेज ऑफ़ टेक्नोलॉजी (MACT) या क्षेत्रीय इंजीनियरिंग कॉलेज (REC) के रूप में स्थापित, यह 2002 में एक राष्ट्रीय प्रौद्योगिकी संस्थान बना और 2007 में NIT अधिनियम के तहत राष्ट्रीय महत्व के संस्थान के रूप में मान्यता प्राप्त किया गया। संस्थान पूरी तरह से मानव संसाधन विकास मंत्रालय द्वारा वित्त पोषित है, भारत सरकार एनआईटी परिषद द्वारा शासित है। मौलाना आजाद राष्ट्रीय तकनीकी संस्थान, भोपाल मध्यप्रदेश का सबसे प्रतिष्ठत तकनीकी संस्थान हैं, साथ ही साथ मध्य भारत क्षेत्र मध्यप्रदेश, छतीसगढ़ और विदर्भ क्षेत्रों का भी सबसे बेहतर और उच्च गुणवत्ता का संस्थान है।
यह विज्ञान, प्रौद्योगिकी, इंजीनियरिंग, वास्तुकला और प्रबंधन में स्नातक, मास्टर और डॉक्टरेट डिग्री प्रदान करता है। इस संस्थान में 8 विभाग हैं। यह संस्थान सिविल इंजीनियरी, अभियांत्रिकी इंजीनियरी, विद्युत इंजीनियरी, इलैक्टोनिकी तथा संचार इंजीनियरी, कम्प्यूटर विज्ञान तथा इंजीनियरी, सूचना प्रौद्योगिकी में चार वर्षीय बी.टेक कार्यक्रम और एक पांच वर्षीय बी.आर्क. पाठयक्रम का संचालन करता है। अवर स्नातक पाठयक्रमों में कुल दाखिला क्षमता ४५० है। यह संस्थान २४ विभिन्न विशेषज्ञताओं में नियमित तथा अंशकालिक पद्धति से एम.टेक पाठयक्रमों के साथ-साथ एमसीए तथा एमबीए पाठयक्रम भी संचालित करता है।
प्रवासी भारतीयों और विदेशी नागरिकों के लिए, प्रवेश डीएएसए (छात्रों के लिए प्रत्यक्ष प्रवेश) के माध्यम से आयोजित किया जाता है, जहां भौतिकी, रसायन विज्ञान और गणित में एसएटी विषय परीक्षा के एक योग्य स्कोर की आवश्यकता होती है। डीएएसए के अलावा, प्रवेश के लिए अन्य छात्रवृत्ति कार्यक्रम भारतीय सांस्कृतिक संबंध परिषद के माध्यम से प्रदान किए जाते हैं। विभिन्न देशों जैसे अफगानिस्तान, बांग्लादेश, भूटान, नेपाल, श्रीलंका, कुवैत, सऊदी अरब, कतर, ओमान, यूएई आदि से कई छात्र हर साल संस्थान में प्रवेश लेते हैं।
स्नातकोत्तर कार्यक्रम एम.टेक कार्यक्रम के लिए इंजीनियरिंग में ग्रेजुएट एप्टीट्यूड टेस्ट के माध्यम से और एमसीए कार्यक्रम के लिए एनआईटी एमसीए कॉमन एंट्रेंस टेस्ट के माध्यम से छात्रों का चयन करते हैं। एमबीए प्रोग्राम में प्रवेश कॉमन एडमिशन टेस्ट के माध्यम से होता है।
विभाग
इस महाविद्यालय में निम्नलिखित विभाग हैं:
छात्रावास
इस संस्थान में नौ बालक छात्रावास और एक बालिका छात्रावास है।
कल्पना चावला भवन
यह छात्रावास संस्थान के बी.टेक/बी.आर्क के सम्पूर्ण वर्ष के छात्राओं के लिए हैं। इसे छात्रावास क्रमांक ७ के नाम से भी जाना जाता है।
डॉ ए.पी.जे अब्दुल कलाम भवन
इस छात्रावास को छात्रवास क्रमांक १० भी कहते हैं। इसका आरम्भ २०१६ में किया गया था। इस छात्रवास में कुल ४ खण्ड क (A), ख (B), ग (C) तथा घ (D) हैं। इस नवनिर्मित विशाल छात्रवास के दो खण्डों सी तथा डी में इस समय संस्थान के बी टेक प्रथम वर्ष के लगभग ८०० छात्र रहते हैं। साथ ही अप्रवासी भारतीय (N.R.I) छात्रों के लिए खण्ड-डी के भूतल के कक्ष क्रमांक १०००१ से १०००८ में विशेष दर्जे के साथ जगह दी गई है।
इस छात्रवास के वर्तमान वार्डेन डॉ पुष्पेन्द्र यादव हैं जो कि इसी संस्थान में प्राध्यापक के पद पर कार्यरत हैं। छात्रावास में खेल कूद के लिए वॉलीबॉल कोर्ट एवं टेनिस कोर्ट बना हुआ है।
१२१२
१२१२ ग्रेगोरी कैलंडर का एक अधिवर्ष है।
P
=़़़़़़ ==
विद्युत स्पर्शाघात
IEC_TS_60479-1_electric_shock_graph.svg का मानव पर प्रभाव ; यहाँ धारा I बाएँ हाथ से पैरों की तरफ  T समय के लिए बहती हुई मानी गयी है।  (IEC प्रकाशन 60479-1)
AC-1: पता नहीं चलता
AC-2: पता चलता है किन्तु पेशियों में कोई प्रतिक्रिया नहीं होती।
AC-4: सम्भवतः सिकुड़न वापस न आये।
AC-4.1: निलय तंतुविकसन (ventricular fibrillation) की लगभग 5% तक सम्भावना
AC-4.2: 5-50% तक तन्तुविकसन की सम्भावना
AC-4.3: 50% से अधिक तक तन्तुविकसन की सम्भावना]] विद्युत के किसी स्रोत से सम्पर्क में आने के कारण त्वचा, मांसपेशियों अथवा बाल से होकर पर्याप्त विद्युत धारा प्रवाहित हो जाती है तो इसे विद्युत स्पर्शाघात (Electric shock) कहते हैं। यह जानबूझकर किया गया हो सकता है या दुर्घटनावश हो सकता है। किन्तु प्रायः 'स्पर्शाघात' से आशय शरीर के किसी अंग से अवांछित धारा-प्रवाह से ही लिया जाता है।
विद्युत स्पर्शाघात से त्वचा जल सकती है, आदमी बेहोश हो सकता है, या मृत्यु हो सकती है।
विद्युत सुरक्षा के कुछ सरल उपाय
1. आग, बिजली और पानी कभी-कभी बहुत खतरनाक हो सकते हैं। अतः बिजली का सुरक्षित प्रयोग करें। 2. बिजली पोल तथा स्टे वायर मे अपने जानवर न बाधें। 3. बिजली के तार के पास कप़डे सुखाने के लिए लेाहे का तार न बांधे। 4. बिजली लाइन के निचे बस ट्राली खडी करके सामान न उतारे। 5. बिजली लाईन के नीचे या निकट मकान, खलिहान न बनाये तथा पेड़ न उगाये। 6. कटिया लगाकर बिजली का प्रयोग न करे़। अर्थ तार/अर्थिग से बिजली न जलाये। 7. I.S.I. वायऱिंग मैटेरिएल एवं उपकरणों का प्रयोग करे। 8. विद्युत वायऱिंग में अर्थ लिकेज प्रोटेक्टिव डिवाइस लगायें, पूर्ण सुरक्षा पायें। 9. विद्युत दुर्घटना की सुचना विद्युत सुरक्षा विभाग को तुरन्त दें। 10. अपने विद्युत अधिष्ठानों/विद्युत उपकरणों की नियमानुसार विद्युत सुरक्षा विभाग द्वारा जाँच करवायें। 11. बिजली के तारों से छेड़छाड़ न करें। 12. आग की स्थिति में बिजली तुरन्त बन्द करें। 13. बिजली की आग पर पानी कदापि न डालें। 14. बिजली से दुर्घटनाग्रस्त व्यक्ति को मृत न समझें तुरन्त उपचार करें। 15. विद्युत वायऱिंग/अधिष्ठापन का कार्य राजकीय लाइसेंसधारी विद्युत ठेकेदारों से करायें। 16. बिजली मिस्त्री विद्युत सुरक्षा विभाग द्वारा आयोजित परीक्षा देकर वायरमैन परमिट प्राप्त कर सकते हैं। 17. वायरमैन परमिट धारी मिस्त्री से ही बिजली का कार्य करायें। 18. स्विच को फेज के तार में ही लगवायें। न्यूट्रल में कदापि न लगायें।
भारतीय क्रिकेट टीम का वेस्टइंडीज दौरा 1982-83
1982-83 के क्रिकेट सीज़न के दौरान भारत की राष्ट्रीय क्रिकेट टीम ने वेस्टइंडीज का दौरा किया। उन्होंने वेस्ट इंडीज क्रिकेट टीम के खिलाफ पांच टेस्ट मैचों की खेली, साथ ही वेस्टइंडीज ने श्रृंखला 2-0 से जीती।
आर्मेचर
विद्युत इंजीनियरी में आर्मेचर (armature), विद्युत मशीनों का मुख्य भाग है। विद्युत-यांत्रिक मशीनों या विद्युत-मशीनों के दो मुख्य भागों में से एक को आर्मेचर कहते हैं। किन्तु स्थायी चुम्बक या विद्युत चुम्बक के पोल पीस (pole piece) को भी आर्मेचर कहा जाता है। इसी प्रकार परिनालिका या रिले के लोहे से निर्मित चलायमान भाग को भी आर्मेचर कहते हैं।
रिखोली, पाटी तहसील
रिखोली, पाटी तहसील में भारत के उत्तराखण्ड राज्य के अन्तर्गत कुमाऊँ मण्डल के चम्पावत जिले का एक गाँव है।
नवाब उर्फ खानपुर गाँव, फूलपुर (इलाहाबाद)
नवाब उर्फ खानपुर फूलपुर, इलाहाबाद, उत्तर प्रदेश स्थित एक गाँव है।
चान्दराई
चान्दराई एक गाँव है,जो कि जालौर की अहोर तहसीलमें स्थित है। यह राजस्थान में स्थित है, जिसमें राठौड़ राजपूत निवास करतेहै|
शपी लैम
शपी लैम (/sha-pee lei-ma/) या शबीरैम (/sha-bee-rei-ma/) मैतै लोग की मैतै पौराणिक कथाओं और प्राचीन मैतै धर्म (सनामही धर्म) में कृन्तकों की देवी है। वह देवी ङानु लैम और खुनु लैम की बहन हैं। किंवदंती है कि तीनों बहनों ने एक ही नश्वर व्यक्ति से विवाह किया था।
विवरण
देवी शपी लैम को दुनिया के सभी कृन्तकों की मालकिन के रूप में वर्णित किया गया है। वह किसी भी समय सभी कृन्तकों को अपनी इच्छानुसार किसी भी स्थान पर बुला सकती थी। वह भगवान सलाइलेन (छद्म नाम सोरारेन) की सबसे छोटी बेटी है।
जरखा गाँव, पालीगंज (पटना)
जरखा पालीगंज, पटना, बिहार स्थित एक गाँव है।
ताल्लपेट, दंडेपल्लि मण्डल
ताल्लपेट, दंडेपल्लि मण्डल में भारत के आन्ध्रप्रदेश राज्य के अन्तर्गत के अदिलाबादु जिले का एक गाँव है।
तिरुपातिरिपुलियूर
तिरुपातिरिपुलियूर (Thirupathiripuliyur) भारत के तमिल नाडु राज्य के कुड्डलोर ज़िले में स्थित एक शहर है।
भारत में पाये जाने वाले खनिज
यहाँ भारत में प्राप्त खनिजों की सूची दी गयी है।
पादना
गुदाद्वार से गैस निकालना पादना (Fart) कहलाता है।
१२१३
१२१३ ग्रेगोरी कैलंडर का एक साधारण वर्ष है।
सकीङा, काफलीगैर तहसील
सकीङा, काफलीगैर तहसील में भारत के उत्तराखण्ड राज्य के अन्तर्गत कुमाऊँ मण्डल के बागेश्वर जिले का एक गाँव है।
जलपुरा गाँव, पालीगंज (पटना)
जलपुरा पालीगंज, पटना, बिहार स्थित एक गाँव है।
नसरतपुर गाँव, फूलपुर (इलाहाबाद)
नसरतपुर फूलपुर, इलाहाबाद, उत्तर प्रदेश स्थित एक गाँव है।
वधोन, तानूर‌ मण्डल
वधोन, तानूर‌ मण्डल में भारत के आन्ध्रप्रदेश राज्य के अन्तर्गत के अदिलाबादु जिले का एक गाँव है।
रीठा, पाटी तहसील
रीठा, पाटी तहसील में भारत के उत्तराखण्ड राज्य के अन्तर्गत कुमाऊँ मण्डल के चम्पावत जिले का एक गाँव है।
रुदेली, पाटी तहसील
रुदेली, पाटी तहसील में भारत के उत्तराखण्ड राज्य के अन्तर्गत कुमाऊँ मण्डल के चम्पावत जिले का एक गाँव है।
सातरी, काफलीगैर तहसील
सातरी, काफलीगैर तहसील में भारत के उत्तराखण्ड राज्य के अन्तर्गत कुमाऊँ मण्डल के बागेश्वर जिले का एक गाँव है।
१२१४
१२१४ ग्रेगोरी कैलंडर का एक साधारण वर्ष है।
तिट्टकुड़ी
तिट्टकुड़ी (Tittakudi) भारत के तमिल नाडु राज्य के कुड्डलोर ज़िले में स्थित एक शहर है।
नसीरपुर गाँव, फूलपुर (इलाहाबाद)
नसीरपुर फूलपुर, इलाहाबाद, उत्तर प्रदेश स्थित एक गाँव है।
राष्ट्रीय प्रौद्योगिकी संस्थान, दुर्गापुर
राष्ट्रीय तकनीकी संस्थान, दुर्गापुर, पश्चिम बंगाल की स्थापना १९६० में की गई थी और ३ जुलाई २००३ को इसे राष्‍ट्रीय प्रौद्योगिकी संस्थान के रूप में परिवर्तित किया गया था। इस संस्थान में १५ विभाग हैं। यह संस्थान सिविल इंजीनियरी, विद्युत इंजीनियरी, अभियांत्रिकी इंजीनियरी, रसायन इंजीनियरी, धातुकर्मीय इंजीनियरी, इलैक्ट्रॉनिकी तथा संचार इंजीनियरी, कम्प्यूटर विज्ञान तथा इंजीनियरी, जैब प्रौद्योगिकी तथा सूचना प्रौद्योगिकी जैसे विषयों मे चार-वर्षीय अवर-स्नातक पाठयक्रम चलाता है। यह संस्थान एमबीए तथा एमसीए सहित नौ विषयों में एम.टेक पाठयक्रमों का भी संचालन करता है। यह संस्थान विदेशी विद्यार्थियों के लिए १२० विद्यार्थी क्षमता वाला एक पुरूष छात्रावास, तीन १२० बिस्तर वाले लेक्चरर दीर्घाएं, कम्प्यूटर केन्द्र विस्तार, विद्युत यंत्र प्रयोगशाला, हाई पावर प्रयोगशाला का निर्माण करेगा।
जेवियर मार्शल
जेवियर मेलबोर्न मार्शल (जन्म 27 मार्च 1986) जमैका के एक क्रिकेटर हैं। वह एक बल्लेबाज के रूप में वेस्टइंडीज के लिए खेले। जनवरी 2019 से, उन्होंने संयुक्त राज्य की क्रिकेट टीम का प्रतिनिधित्व किया है।
प्रकाश का प्रकीर्णन
प्रकाश का प्रकीर्णन (Light scattering) वह प्रकीर्णन है जिसमें ऊर्जा का वाहक और प्रकीर्ण होने वाला विकिरण प्रकाश होता है।
रौलगांव, पाटी तहसील
रौलगांव, पाटी तहसील में भारत के उत्तराखण्ड राज्य के अन्तर्गत कुमाऊँ मण्डल के चम्पावत जिले का एक गाँव है।
प्रकाश का प्रकीर्णन
जब प्रकाश किसी ऐसे माध्यम से गुजरता है, जिसमें धूल तथा अन्य पदार्थों के अत्यन्त सूक्ष्म कण होते हैं, तो इनके द्वारा प्रकाश सभी दिशाओं में प्रसारित हो जाता है, जिसे प्रकाश का प्रकीर्णन कहते हैं। लार्ड रेले के अनुसार किसी रंग का प्रकीर्णन उसकी तरंगदैर्घ्य पर निर्भर करता है, तथा जिस रंग के प्रकाश की तरंगदेधर्य सबसे कम होती है, उस रंग का प्रकीर्णन सबसे अधिक तथा जिस रंग के प्रकाश की तरंगदैर्घ्य सबसे अधिक होती है, उस रंग का प्रकीर्णन सबसे कम होता है। इसका एक उदाहरण आकाश का रंग है, जो सूर्य के प्रकाश के प्रकीर्णन के कारण नीला दिखाई देता है।
१२१५
१२१५ ग्रेगोरी कैलंडर का एक साधारण वर्ष है।
नारायणपुर गाँव, फूलपुर (इलाहाबाद)
नारायणपुर फूलपुर, इलाहाबाद, उत्तर प्रदेश स्थित एक गाँव है।
राष्ट्रीय किसान आयोग
राष्ट्रीय किसान आयोग (National Commission on Farmers (NCF)) भारत का एक आयोग है जिसका गठन 18 नवम्बर 2004 को किया गया था। इसके अध्यक्ष एम॰ एस॰ स्वामीनाथन हैं। आयोग ने चार रपट दिये- दिसम्बर २००४ में, अगस्त २००५ में, दिसम्बर २००५ में, और अप्रैल २००६ में। पाँचवाँ तथा अन्तिम रपट ४ अक्टूबर २००६ को प्रस्तुत की गयी थी। इन रपटों में 'अधिक तेज तथा अधिक समावेशी विकास' की प्राप्ति के लिये उपाय सुझाये गये थे जो ११वीं पंचवर्षीय योजना का एक लक्ष्य था।
भूमि बंटवारा
आयोग का पहला महत्वपूर्ण बिंदु यही था। जमीन बंटवारे को लेकर इसमें चिंता जताई गई थी। इसमें कहा गया था कि 1991-92 में 50 प्रतिशत ग्रामीण लोगों के पास देश की सिर्फ तीन प्रतिशत जमीन थी। जबकि कुछ लोगों के पास ज्यादा जमीन थी। ऐसे में इसके सही व्यवस्था की जरूरत बताई गई थी।
भूमि सुधार
बेकार पड़ी और अतिरिक्त (सरप्लस) जमीनों की सीलिंग और बंटवारे की सिफारिश की गई थी। इसके साथ ही खेतीहर जमीनों का गैर कृषि इस्तेमाल पर चिंता जताई गई थी। जंगलों और आदिवासियों को लेकर भी विशेष नियम बनाने की बात कही गई थी। साथ ही राष्ट्रीय भूमि-उपयोग सलाह सेवा के स्थापना की बात भी थी। इसका काम परिस्थितिकी, मौसम और बाजार को देखना होता।
सिंचाई सुधार
सिंचाई व्यवस्था को लेकर भी आयोग ने चिंता जताई थी। साथ ही सलाह दी थी कि सिंचाई के पानी का उपलब्धता सभी के पास होनी चाहिए। इसके साथ ही पानी की सप्लाई और वर्षा-जल के संचय पर भी जोर दिया गया था। पानी के स्तर को सुधारने पर जोर देने के साथ ही ‘कुआं शोध कार्यक्रम’ शुरू करने की बात कही गई थी।
उत्पादन सुधार
आयोग का कहना था कि कृषि में सुधार के लिए एक समग्र प्रयत्न की जरूरत है। इसमें लोगों की भूमिका को बढ़ाना होगा। इसके साथ ही कृषि से जुड़े सभी कामों में ‘जन सहभागिता’ / पब्लिक इंवेस्टमेंट की जरूरत होगी। चाहें वह सिंचाई हो, जल-निकासी हो, भूमि सुधार हो, जल संरक्षण हो या फिर सड़कों और कनेक्टिविटी को बढ़ाने के साथ शोध से जुड़े काम हों।
ऋण और बीमा (इंश्योरेंस)
इसमें कहा गया था कि ऋण प्रणाली की पहुंच सभी तक होनी चाहिए। फसल बीमा की ब्याज-दर 4 प्रतिशत होना चाहिए। कर्ज वसूली पर रोक लगाई जाए। साथ ही कृषि जोखिम फंड भी बनाने की बात आयोग ने की थी। पूरे देश में फसल बीमा के साथ ही एक कार्ड में ही फसल भंडारण और किसान के स्वास्थय लेकर व्यवस्थाएं की जाएं। मानव विकास और गरीब किसानों के लिए विशेष योजना की बात कही गई थी।
खाद्य सुरक्षा
आयोग ने समान जन वितरण योजना की सिफारिश की थी। साथ ही पंचायत की मदद से पोषण योजना को अंतिम व्यक्ति तक पहुंचाने की भी बात थी। साथ ही स्वयं सहायक समूह बनाकर कम्यूनिटी खाद्य एवं जल बैंक बनाने की बात भी कही गई थी। खाद्य सुरक्षा अधिनियम के साथ ही गरीब किसानों की मदद को लेकर अन्य योजनाओं के बारे में आयोग ने विस्तार से लिखा था। किसान आत्महत्या रोकना : किसानों की बढ़ती आत्महत्या को लेकर भी आयोग ने चिंता जताई थी। इसके साथ ही ज्यादा आत्महत्या वाले स्थानों का चिह्नित कर वहां विशेष सुधार कार्यक्रम चलाने की बात कही थी। सभी तरह की फसलों के बीमा की जरूरत बताई गई थी। साथ ही आयोग ने कहा था कि किसानों के स्वास्थ्य को लेकर खास ध्यान देने की जरूरत है। इससे उनकी आत्महत्याओं में कमी आएगी।
वितरण प्रणाली में सुधार
इसे लेकर भी आयोग ने कई सिफारिशें की थी। इसमें गांव के स्तर से लेकर राष्ट्रीय स्तर तक पूरी व्यवस्था का खांका खींचा गया था। इसमें किसानों को पैदावार को लेकर सुविधाओं को पहुंचाने के साथ ही विदेशों में फसलों को भेजने की व्यवस्था थी। साथ ही फसलों के आयात और उनके भाव पर नजर रखने की व्यवस्था बनाने की सिफारिश भी थी।
प्रतिस्पर्धा का माहौल बनाना
आयोग ने किसानों में प्रतिस्पर्धा (कंपटीटिवनेस) को बढ़ावा देने की बात कही है। इसके साथ ही अलग-अलग फसलों को लेकर उनकी गुणवत्ता और वितरण पर विशेष नीति बनाने को कहा था। न्यूनतम समर्थन मूल्य को बढ़ाने की बात कही गई थी।
रोजगार सुधार
खेती से जुड़े रोजगारों को बढ़ाने के लिए बातें कही गई थी। आयोग ने कहा कि सन 1961 में कृषि से जुड़े रोजगार में 75।0 प्रतिशत लोग लगे थे जो कि 1999 से 2000 काफी कम 59।9 प्रतिशत दर्ज किया गया। इसके साथ ही किसानों के लिए ‘नेट टेक होम इनकम’ को भी तय करने की बात कही गई थी।
रौलमेल, पाटी तहसील
रौलमेल, पाटी तहसील में भारत के उत्तराखण्ड राज्य के अन्तर्गत कुमाऊँ मण्डल के चम्पावत जिले का एक गाँव है।
तिक्कपल्लि, बेज्जूर‌ मण्डल
तिक्कपल्लि, बेज्जूर‌ मण्डल में भारत के आन्ध्रप्रदेश राज्य के अन्तर्गत के अदिलाबादु जिले का एक गाँव है।
मानक परिभाषा टेलीविजन
मानक परिभाषा टेलीविजन (एसडीटीवी ,एसडी,अक्सर मानक परिभाषा के लिए छोटा) एक टेलीविजन प्रणाली है जो एक संकल्प का उपयोग करती है जिसे उच्च या उन्नत परिभाषा नहीं माना जाता है । "मानक" से तात्पर्य है कि यह प्रसारण (और बाद में, केबल) टेलीविजन के लिए मध्य से 20 वीं शताब्दी के अंत तक प्रचलित विनिर्देश है, और विरासत एनालॉग प्रसारण प्रणालियों के साथ संगत है ।
दो सामान्य एसडीटीवी सिग्नल प्रकार 576आई हैं, जिसमें 576 इंटरलेस्ड रेजोल्यूशन लाइनें हैं, जो यूरोपीय-विकसित पाल और एसईसीएएम सिस्टम से प्राप्त हुई हैं, और 480i अमेरिकी एनटीएससी सिस्टम पर आधारित है। सामान्य एसडीटीवी रिफ्रेश दरें 25, 29.97 और 30 फ्रेम प्रति सेकेंड हैं। [a] दोनों प्रणालियाँ 4:3 पक्षानुपात का उपयोग करती हैं ।
डिजिटल एसडीटीवी प्रसारण का समर्थन करने वाले मानकों में डीवीबी, एटीएससी और आईएसडीबी शामिल हैं । पिछले दो मूल रूप से एचडीटीवी के लिए विकसित किए गए थे, लेकिन मल्टीप्लेक्सिंग के माध्यम से कई एसडी वीडियो और ऑडियो स्ट्रीम देने की उनकी क्षमता के लिए भी उपयोग किया जाता है । उत्तरी अमेरिका में, डिजिटल एसडीटीवी को एनटीएससी संकेतों के समान 4:3 पहलू अनुपात में प्रसारित किया जाता है, जिसमें वाइडस्क्रीन सामग्री अक्सर केंद्र में कटौती की जाती है । हालांकि, वाइडस्क्रीन सामग्री के पक्षानुपात को लेटरबॉक्सिंग के माध्यम से 4:3 फ्रेम में संरक्षित किया जा सकता है । दुनिया के अन्य हिस्सों में जो पाल या एसईसीएएम रंग प्रणालियों का इस्तेमाल करते थे, डिजिटल मानक-परिभाषा टेलीविजन अब आमतौर पर एक के साथ दिखाया जाता है16:9 पक्षानुपात , क्षेत्र के आधार पर 1990 के दशक के मध्य और 2000 के दशक के अंत के बीच होने वाले संक्रमण के साथ। 4:3 पक्षानुपात वाले पुराने प्रोग्राम एक फ़्लैग के साथ प्रसारित किए जाते हैं जो डिस्प्ले को 4:3 पर स्विच करता है।
डिजिटल एसडीटीवी एनालॉग सिस्टम से जुड़ी भूत और शोर वाली छवियों को समाप्त करता है। हालांकि, अगर रिसेप्शन में हस्तक्षेप है या खराब है, जहां त्रुटि सुधार क्षतिपूर्ति नहीं कर सकता है, तो छवि फ्रीजिंग, स्टटरिंग या लापता इंट्रा-फ्रेम से ड्रॉपआउट या लापता मैक्रोब्लॉक से अवरुद्धता जैसी कई अन्य कलाकृतियों का सामना करना पड़ेगा।
नुमित् काप्प
नुमित् काप्प ( मैतै : ꯅꯨꯃꯤꯠ ꯀꯥꯞꯄ ) (साहित्यिक, "सूर्य पर निशाना लगाना" ) मणिपुर की मैतै भाषा में रचित एक प्राचीन पौराणिक महाकाव्य है। माना जाता है कि इसकी रचना ३३ ईस्वी के आसपास या उससे पहले हुई थी। यह महाकाव्य अंशतः पद्य में और अंशतः गद्य में है।
इस महाकाव्य को आज भी मैतेई साहित्य का सबसे प्राचीन ज्ञात महाकाव्य माना जाता है।
सार
नुमित काप्प में, दो सूर्य देवता हैं, जो एक साथ विश्व को प्रकाशित करते हैं। रात बनाने के लिये दो में से एक सूर्य की हत्या करनी आवश्यक थी। ख्वै नुङजेंङ पिबा इस महाकाव्य के नायक हैं। वे तीर चलाने में अत्यन्त प्रवीण थे। उन्होंने दो सूर्यों में से एक (ताओथुइरेंङ) को तीर से मार दिया।
लयनकाय
क्रिश्चियन डी डूवे ने सर्वप्रथम सन् 1958 में लाइसोसोम की खोज की। ये गोलाकार काय होते हैं, जिनके व्यास 0.4u-0.8u तक होता है। ये इकहरी युनिट मेम्ब्रेन से बने होते हैं तथा इनके अन्दर सघन मैट्रिक्स भरा रहता है, जिसमें ऐसिड फास्फेटेज एन्जाइम भरे रहते हैं।
विशेषता
लयनकाय के कुछ प्रमुख विशेषताएँ इस प्रकार हैं:
भारतीय सारस
भारतीय सारस या सारस क्रेन (Sarus crane), जिसका वैज्ञानिक नाम ऐंटिगोनी ऐंटिगोनी (Antigone antigone) है, भारतीय उपमहाद्वीप, दक्षिणपूर्वी एशिया और ऑस्ट्रेलिया में मिलने वाली ऐंटिगोनी वंश के बड़े सारस की एक जाति है।
विवरण
भारतीय सारस एक बड़ा गैर-प्रवासी सारस है जो भारतीय उपमहाद्वीप, दक्षिण पूर्व एशिया और ऑस्ट्रेलिया के कुछ हिस्सों में पाया जाता है। सबसे ऊंचा उड़ने वाले पक्षी, जो 1.8 मीटर (5 फीट 11 इंच) तक की ऊंचाई वाले, खुले झीलों की विशिष्ट और प्रतिष्ठित प्रजातियां हैं। सारस क्रेन आसानी से समग्र ग्रे रंग और विषम लाल सिर और ऊपरी गर्दन से इस क्षेत्र में अन्य क्रेन से भिन्न है। वे जंगल, कंद, कीड़े, क्रस्टेशियंस और छोटे कशेरुकी शिकार के लिए दलदल और उथले आर्द्रभूमि पर चारा। अन्य क्रेन की तरह, वे लंबे समय तक चलने वाले जोड़ी-बांडों का निर्माण करते हैं और उन क्षेत्रों को बनाए रखते हैं, जिनके भीतर वे क्षेत्रीय और प्रेम प्रस्तुतीकरण करते हैं, जिनमें ज़ोर से तुरही, छलांग और नृत्य जैसे आंदोलन शामिल हैं।
ऍलजी जीऍस २९०
हिन्दी समर्थन
इस फोन में पूर्ण हिन्दी प्रदर्शन एवं टंकण समर्थन उपलब्ध है। हिन्दी टाइप करने हेतु इसमें इनस्क्रिप्ट लेआउट आधारित वर्चुअल कीबोर्ड उपलब्ध है। इसमें अन्तर्निर्मित हिन्दी शब्दकोष आधारित Auto suggestion सुविधा भी उपलब्ध है जिससे कि टंकण की गति बढ़ जाती है। हिन्दी तथा अंग्रेजी के मध्य स्विच करने के लिये स्पेसबार के बगल में एक बटन है। वर्चुअल कीपैड के द्वारा फोन में सभी ऍप्लीकेशनों में हिन्दी टाइप की जा सकती है। फोन में उपलब्ध ऑपेरा मिनी ब्राउजर के द्वारा सभी हिन्दी साइटें अच्छी तरह पढ़ी जा सकती हैं।
भारतीय सारस
विवरण
वयस्क सारस क्रेन ग्रे पंख और शरीर के साथ बहुत बड़ी होती है; एक नंगे लाल सिर और ऊपरी गर्दन का हिस्सा; एक भूरा मुकुट; और एक लंबे हरे-धूसर नीले रंग के बिल उड़ान में, लंबे समय तक गर्दन सीधे करती है, जो एक बाघ के विपरीत होता है, जो इसे वापस पीता है, और काले विंग युक्तियाँ देखी जा सकती हैं; क्रेन की लंबी गुलाबी पैर उनके पीछे चलते हैं इस पक्षी में एक धूसर कान गुप्त पैच, एक नारंगी-लाल परितारिका और एक हरा-धूसर बिल है। किशोरों का बिल के लिए एक पीले रंग का आधार होता है और भूरे रंग के धूसर सिर को पूरी तरह पंख होता है।
चादर बादर
चादर बादर, जिसे चादर बदोनी या संथाल कठपुतली भी कहा जाता है, एक कठपुतली खेल लोककला है जो भारत के पश्चिम बंगाल, झारखंड, बिहार और उड़ीसा राज्यों में रहने वाली संथाल जनजाति द्वारा प्रस्तुत की जाती है।
विलुप्त हो चुकी इस संथाली कला को रवि द्विवेदी जैसे सामाजिक कार्यकर्ताओं और सुकन मार्डी और दमन मुर्मू जैसे प्रतिपादकों के प्रयासों से पुनर्जीवित किया जा रहा है। चादर बदर सहित कठपुतली के कला रूपों को संरक्षित करने के लिए पश्चिम बंगाल सरकार ने कांकुरगाछी में एक राष्ट्रीय कठपुतली संग्रहालय की स्थापना की है।
अवलोकन
चादर बदर एक लकड़ी के बक्से के अंदर लटकाए गए लकड़ी के कठपुतलियों की सहायता से किया जाता है, जो पर्दे के साथ तीन या चार तरफ खुले होते हैं। कलाकार जनजातीय वाद्य यंत्रों के साथ कठपुतलियों का उपयोग करते हुए प्राचीन संथाल संस्कृति के शब्दों और छंदों द्वारा कहानियां सुनाता है। चित्रित कठपुतलियाँ 5 से 9 इंच लंबी होती हैं और इसमें चलने वाले अंग होते हैं, जिन्हें कलाकार द्वारा जोड़-तोड़ किया जाता है, उनसे जुड़े तार का उपयोग किया जाता है।
30 वर्ष पूर्व यह आदिवासी लोक कला विलुप्त हो चुकी थी, जिसे 1985 में दिल्ली के इंडियन हेरीटेज फाउंडेशन के रविकांत द्विवेदी द्वारा शोध कर पुनर्जीवित किया गया। 2010-11 में जनमत शोध संस्थान ने इसपर शोध कर सरकार को रिपोर्ट भेजी।
वनल्पहाड, भैंसा मण्डल
वनल्पहाड, भैंसा मण्डल में भारत के आन्ध्रप्रदेश राज्य के अन्तर्गत के अदिलाबादु जिले का एक गाँव है।
सिन्दुरी, काफलीगैर तहसील
सिन्दुरी, काफलीगैर तहसील में भारत के उत्तराखण्ड राज्य के अन्तर्गत कुमाऊँ मण्डल के बागेश्वर जिले का एक गाँव है।
फोबोस 2
फ़ोबोस 2 सोवियत संघ द्वारा डिज़ाइन किया गया अंतिम अंतरिक्ष यान था। इसे मंगल ग्रह के चंद्रमाओं, फोबोस और डेमोस का पता लगाने के लिए डिज़ाइन किया गया था।  इसे 12 जुलाई 1988 को लॉन्च किया गया था, और 29 जनवरी 1989 को कक्षा में प्रवेश किया।
फ़ोबोस 2 ने 29 जनवरी 1989 को अपने क्रूज़ और मंगल कक्षीय सम्मिलन चरणों के दौरान नाममात्र रूप से संचालित किया, सूर्य, अंतरग्रहीय माध्यम, मंगल और फ़ोबोस पर डेटा एकत्र किया। फोबोस 2 ने मंगल की सतह और वायुमंडल की जांच की और 40 मीटर तक के रिज़ॉल्यूशन के साथ फोबोस की 37 छवियां लौटाईं।
मिशन के अंतिम चरण से कुछ समय पहले, जिसके दौरान अंतरिक्ष यान को फोबोस की सतह के 50 मीटर के भीतर पहुंचना था और दो लैंडर (एक, एक मोबाइल हॉपर, दूसरा, एक स्थिर प्लेटफॉर्म) को छोड़ना था, फोबोस 2 से संपर्क टूट गया। मिशन तब समाप्त हो गया जब 27 मार्च 1989 को अंतरिक्ष यान सिग्नल सफलतापूर्वक पुनः प्राप्त करने में विफल रहा। विफलता का कारण ऑन-बोर्ड कंप्यूटर की खराबी निर्धारित किया गया था।
१२१६
१२१६ ग्रेगोरी कैलंडर का एक अधिवर्ष है।
रज़िया सुल्तान (धारावाहिक)
रज़िया सुल्तान एंड टीवी पर प्रसारित होने वाला एक धारावाहिक है, जिसका प्रसारण 2 मार्च 2015 से किया गया। यह सोमवार से शुक्रवार रात 7:30 बजे देता है।
कहानी
यह कहानी रज़िया सुल्तान पर आधारित है।
ठकौरी गाँव, पालीगंज (पटना)
ठकौरी पालीगंज, पटना, बिहार स्थित एक गाँव है।
परमाणु जन दायित्व विधेयक
परमाणु संयंत्र में किसी दुर्घटना की स्थिति में शीघ्र मुआवजा सुनिश्चित करने के लिए भारतीय संसद द्वारा 31 अगस्त 2010 को यह विधेयक पारित किया गया। यह विधेयक लोकसभा में 18 संशोधनों के साथ पारित हुआ था।
लडा, पाटी तहसील
लडा, पाटी तहसील में भारत के उत्तराखण्ड राज्य के अन्तर्गत कुमाऊँ मण्डल के चम्पावत जिले का एक गाँव है।
नारी गाँव, फूलपुर (इलाहाबाद)
नारी फूलपुर, इलाहाबाद, उत्तर प्रदेश स्थित एक गाँव है।
पाकिस्तान क्रिकेट टीम का भारत दौरा 1983-84
पाकिस्तान की राष्ट्रीय क्रिकेट टीम ने 1983-84 के मौसम में भारत का दौरा किया। दोनों टीमों ने तीन टेस्ट खेले। सभी टेस्ट मैच ड्रॉ थे। दोनों टीमें भी 2 वनडे खेले, भारत ने दोनों मैचों को जीता।
तिप्प, अदिलाबादु मण्डल
तिप्प, अदिलाबादु मण्डल में भारत के आन्ध्रप्रदेश राज्य के अन्तर्गत के अदिलाबादु जिले का एक गाँव है।
राष्ट्रीय प्रौद्योगिकी संस्थान, कुरुक्षेत्र
राष्ट्रीय तकनीकी संस्थान, कुरुक्षेत्र, हरियाणा क्षेत्रीय इंजीनियरिंग कालेज, कुरूक्षेत्र की स्थापना १९६३ में की गई थी तथा इसे २६ जून २००२ को राष्ट्रीय प्रौद्योगिकी संस्थान, कुरूक्षेत्र के रूप में स्तरोन्नत किया गया था। संस्थान सिविल इंजीनियरिंग, इलैक्ट्रीकल इंजीनियरिंग, मैकेनिकल इंजीनियरिंग, इलैक्ट्रॅनिक्स तथा संचार इंजीनियरिंग, औद्योगिक इंजीनियरिंग, सूचना प्रौद्योगिकी तथा कम्प्यूटर इंजीनियरिंग जैसे विषयों में ७ अवर स्नातक पाठयक्रम संचालित करता है। संस्थान इन विषयों में स्नातकोत्तर पाठयक्रम भी संचालित करता है। संस्थान के पास सुविकसित कैंपस तथा फाइबर ऑपटिक के माध्यम से कम्प्यूटर नेटवर्किंग भी है।
1964 शीतकालीन ओलंपिक पदक तालिका
पदक तालिका अंतर्राष्ट्रीय ओलंपिक समिति (आईओसी) द्वारा प्रदान की गई जानकारी पर आधारित है और आईओसी के अपने प्रकाशित पदक तालिका में सम्मेलन के अनुरूप है। डिफ़ॉल्ट रूप से, टेबल को राष्ट्र के एथलीटों से मिली स्वर्ण पदकों की संख्या के अनुसार आदेश दिया जाता है, जहां राष्ट्र एक राष्ट्रीय ओलंपिक समिति (एनओसी) द्वारा प्रतिनिधित्व किया गया एक इकाई है। रजत पदक की संख्या को ध्यान में रखा जाता है और उसके बाद कांस्य पदक की संख्या।
अफ़्रीका का भूगोल
अफ्रीका ऊंचे पठारों का महाद्वीप है, इसका निर्माण अत्यन्त प्राचीन एवं कठोर चट्टानों से हुआ है। इस लावा निर्मित पठार को शील्ड कहते हैं। अफ्रीका महादेश का धरातल प्राचीन गोंडवाना लैंड का ही एक भाग है। बड़े पठारों के बीच अनेक छोटे-छोटे पठार विभिन्न ढाल वाले हैं। इसके उत्तर में विश्व का वृहत्तम शुष्क मरुस्थल सहारा उपस्थित है। इसके नदी बेसिनों का मानव सभ्यता के विकाश में उल्लेखनीय योगदान रहा है, जिसमें नील नदी बेसिन का विशेष स्थान है। समुद्रतटीय मैदानों को छोड़कर किसी भी भाग की ऊँचाई 325 मीटर से कम नहीं है। महाद्वीप के उत्तरी-पश्चिमी भाग तथा सुदूर दक्षिण में मोड़दार पर्वत मिलते हैं।
उत्तर के मोड़दार पर्वत
अफ्रीका के उत्तर-पश्चिम में एटलस पर्वत की श्रेणियाँ हैं, जो यूरोप के आल्प्स पर्वतमाला की ही एक शाखा है। ये पर्वत दक्षिण-पश्चिम से उत्तर-पूर्व दिशा में फैले हुए हैं और उत्तर की अपेक्षा दक्षिण में अधिक ऊँचे हैं। ये पर्वत-श्रेणियाँ तीन भागों में विभक्त हैं- टेल एटलस, महान एटलस एवं लघु एटलस। टेल एटलस भूमध्य सागर के तट के समानान्तर है तथा भूमध्य सागर की ओर इसका ढाल खड़ा है। महान एटलस अटलांटिक तट से प्रारम्भ होकर प्रथम श्रेणी के दक्षिण व उसके समानान्तर गयी है। इसकी सबसे ऊँची चोटी जेबेल टूबकल है जिसकी ऊँचाई 4,167 मीटर है। लघु एटलस को सहारा एटलस भी कहते हैं। यह टेल एटलस एवं महान एटलस के मध्य में स्थित है। यहाँ खारे पानी की कई झीलें हैं जिन्हें शॉट कहते हैं।
मध्य का निम्न पठार
यह पठार भूमध्य रेखा के उत्तर पश्चिम में अन्ध महासागर तट से पूर्व में नील नदी की घाटी तक फैला हुआ है। इसकी ऊँचाई 300 से 600 मीटर है। यह एक पठार केवल मरुस्थल है जो सहारा तथा लीबिया के नाम से प्रसिद्ध है। यह एक प्राचीन पठार है तथा नाइजर, कांगो (जायरे), बहर एल गजल तथा चाड नदीयों की घाटियों द्वारा कट-फट गया है। इस पठार के मध्य भाग में अहगर एवं टिबेस्टी के उच्च भाग हैं जबकि पूर्वी भाग में कैमरून, निम्बा एवं फूटा जालौन के उच्च भाग हैं। कैमरून के पठार पर स्थित कैमरून (4069 मीटर) पश्चिमी अफ्रीका की सबसे ऊँचा चोटी है। कैमरून गिनि खाड़ी के समानान्तर स्थित एक शांत ज्वालामुखी है।
पूर्व एवं दक्षिण के उच्च पठार
यह पठार भूमध्य रेखा के पूर्व तथा दक्षिण में स्थित है तथा अपेक्षाकृत अधिक ऊँचा है। प्राचीन समय में यह पठार दक्षिण भारत के पठार से मिला था। बाद में बीच की भूमि के धँसने के कारण यह हिन्द महासागर द्वारा अलग हो गया। इस पठार का एक भाग अबीसिनिया में लाल सागर के तटीय भाग से होकर मिस्त्र देश तक पहुँचती है। इसमें इथोपिया, पूर्वी अफ्रीका एवं दक्षिणी अफ्रीका के पठार सम्मिलित हैं। अफ्रीका के उत्तर-पश्चिम में इथोपिया का पठार है। इस पठार का अधिकांश भाग २००० मीटर से ऊँचा है तथा प्राचीनकालीन ज्वालामुखी के उद्गार से निकले है लावा से निर्मित है। इसी पठार से नील नदी की सहायक नीली नील नदी निकलती है। नील नदी की कई सहायक नदियों ने इस पठार को काट कर घाटियाँ बना दिया है। इथोपिया की पर्वतीय गाँठ से कई उच्च श्रेणियाँ निकलकर पूर्वी अफ्रीका के झील प्रदेश से होती हुई दक्षिण की ओर जाती हैं। इथोपिया की उच्च भूमि के दक्षिण में पूर्वी अफ्रीका की उच्च भूमि है। इस पठार का निर्माण भी ज्वालामुखी की क्रिया द्वारा हुआ है। इस श्रेणी में किलिमांजारो (५,८९५ मीटर), रोबेनजारो (५,१८० मीटर) और केनिया (५,४९० मीटर) की बर्फीली चोटियाँ भूमध्यरेखा के समीप पायी जाती हैं। ये तीनों ज्वालामुखी पर्वत हैं। केनिया तथा किलिमांजारो गुटका पर्वत भी हैं। किलिमांजारो अफ्रीका का सबसे ऊँचा पर्वत एवं चोटी है।
पठार के पूर्वी किनारे पर ड्रेकेन्सबर्ग पर्वत है जो समुद्र तट की ओर एक दीवार की भाँति खड़ा है। ड्रेकेन्सबर्ग का स्थानीय नाम क्वाथालम्बा है। केप प्रान्त में यह पठार दक्षिण की ओर चबूतरे के रूप में समुद्र तक नीचे उतरता है। इन चबूतरों को कारू कहते हैं। इनमें उत्तरी चबूतरे को महान कारू तथा दक्षिणी चबूतरे को लघू कारू कहते हैं। दक्षिणी-पश्चिमी भाग में कालाहारी का मरूस्थल है।
महान दरार घाटी
अफ्रीका महाद्वीप की एक मुख्य भौतिक विशेषता पृथ्वी की आन्तरिक हलचलों के कारण अफ्रीका के पठार के पूर्वी भाग में भ्रंश घाटियों की उपस्थिति है। यह दरार घाटी पूर्वी अफ्रीका की महान दरार घाटी के नाम से प्रसिद्ध है तथा उत्तर से दक्षिण फैली है। भ्रंश घाटी एक लम्बी, संकरी एवं गहरी घाटी है जिसके किनारे के ढाल खड़े हैं। प्राचीन काल में पृथ्वी की आन्तरिक शक्तियों के कारण इस पठार पर दो विपरीत दिशाओं से दबाव पड़ा जिससे उसमें कई समानान्तर दरारें पड़ गयीं। जब दो समानान्तर दरारों के बीच का भाग नीचे धँस गया तो उस धँसे भाग को दरार घाटी कहते हैं। इनके दोनों किनारे दीवार की तरह ढाल वाले होते हैं। यह विश्व की सबसे लम्बी दरार घाटी है तथा ४,८०० किलोमीटर लम्बी है। अफ्रीका की महान दरार घाटी की दो शाखाएँ हैं- पूर्वी एवं पश्चिमी। पूर्वी शाखा दक्षिण में मलावी झील से रूडाल्फ झील तथा लाल सागर होती हुई सहारा तक फैली हुई है तथा पश्चिमी शाखा मलावी झील से न्यासा झील एवं टांगानिका झील होती हुई एलबर्ट झील तक चली गयी है। भ्रंश घाटियों में अनेक गहरी झीलें हैं। रुकवा, कियू, एडवर्ड, अलबर्ट, टाना व न्यासा झीलें भ्रंश घाटी में स्थित हैं। विक्टोरिया अफ्रीका की सबसे बड़ी झील है परन्तु यह झील दरार घाटी में नहीं है।
जल अपवाह प्रणाली
अफ़्रीका की अधिकांश नदीयाँ मध्य अफ़्रीका के उच्च पठारी भाग से निकलती हैं यहाँ खूब वर्षा होती है। अफ़्रीका के उच्च पठार इस महाद्वीप में जल विभाजक का कार्य करते हैं। नील, नाइजर, जेम्बेजी, कांगो, लिम्पोपो एवं ओरंज इस महाद्वीप की बड़ी नदियाँ हैं। महादेश के आधे से अधिक भाग इन्हीं नदियों के प्रवाह क्षेत्र के अन्तर्गत हैं। शेष का अधिकांश आन्तरिक प्रवाह-क्षेत्र में पड़ता है; जैसे- चाड झील का क्षेत्र, उत्तरी सहारा-क्षेत्र, कालाहारी-क्षेत्र इत्यादि। पठारी भाग से मैदानी भाग में उतरते समय ये नदियाँ जलप्रपात एवं द्रुतवाह बनाती हैं अतः इनमें अपार सम्भावित जलशक्ति है। संसार की सम्भावित जलशक्ति का एक-तिहाई भाग अफ़्रीका में ही कृता गया है। इन नदियों के उल्लेखनीय जलप्रपात विक्टोरिया (जाम्बेजी में), स्टैनली (कांगो में) और लिविंग्स्टोन (कांगो में) हैं। नील नाइजर, कांगो और जम्बेजी को छोड़कर अधिकांश नदियाँ नाव चलाने योग्य नहीं हैं।
भूमध्यसागरीय जल अपवाह प्रणाली
यह जल अपवाह प्रणाली अफ़्रीका के उत्तरी भाग में विस्तृत है। नील इस क्षेत्र की प्रमुख नदी है जो अफ्रीका की सबसे बड़ी झील विक्टोरिया से निकलकर विस्तृत सहारा मरुस्थल के पूर्वी भाग को पार करती हुई उत्तर में भूमध्यसागर में उतर पड़ती है। सफेद नील और नीली नील दो प्रमुख धाराओं से नील नदी निर्मित होती है। सफेद और नीली नील सूडान के खारतूम के पास मिलती है। इसका स्रोत वर्षा बहुल भूमध्यरेखीय क्षेत्र है, अतः इसमें जल का अभाव नहीं होता। इस नदी ने सूडान और मुश्र की मरुभूमि को अपने शीतल जल से सींचकर हरा-भरा बना दिया है। इसीलिए मिश्र को नील नदी का बरदान कहा जाता है। नीलीनील, असबास और सोबात इसकी सहायक नदीयां हैं।
अटलांटिक महासागरीय जल अपवाह प्रणाली
अटलांटिक महासागर अफ़्रीका महाद्वीप के पश्चिमी भाग में स्थित है अतः यह जल अपवाह प्रणाली महाद्वीप के पश्चिमी भाग में स्थित है। कांगो, नाइजर, सेनीगल, किनाने और ओरेंज इस अपवाह प्रणाली की प्रमुख नदीयां हैं। कांगो अफ़्रीका की दूसरी सबसे बड़ी नदी है। इसेजीरे नदी भी कहा जाता है। यह नदी टैगानिक झील से निकलती है। ४३७६ किलोमीटर की दूरी तय करने के बाद यह अटलांटिक महासागर में गिरती है। नाइजर गिनी तट की पहाड़ियों से निकलकर ४१०० किलोमीटर की यात्रा करने के बाद अटलांटिक महासागर में अपनी यात्रा समाप्त करती है। इसमें पानी की कमी रहती है क्योंकि यह शुष्क क्षेत्र से निकलती है तथा शुष्क क्षेत्र से ही बहती है। इसका प्रवाह मार्ग धनुषाकार है। नाइजर अफ़्रीका की तीसरी सबसे बड़ी नदी है। ओरेंज ड्रेकिन्सवर्ग पर्वत से निकलकर पश्चिम की ओर बहती है। यह गर्मीयों में सुख जाती है।
हिन्द महासागरीय जल अपवाह प्रणाली
यह अपवाह प्रणाली अफ़्रीका के पूर्वी भाग में विस्तृत है। इस क्षेत्र की प्रमुख नदियाँ हैं- जैम्बेजी, जूना, रुबमा, लिम्पोपो तथा शिबेली। जैम्बेजी (२,६५५ किलोमीटर) इस क्षेत्र की सबसे प्रमुख नदी है। यह दक्षिणी अफ़्रीका के मध्य पठारी भाग से निकलकर पूर्व की ओर बहते हुए हिन्द महासागर में गिरती है। जैम्बेजी अफ़्रीका की चौथी सबसे लम्बी नदी है। इस नदी पर अनेक जल प्रपात हैं अतः इस नदी का कुछ भाग ही नौकागमन योग्य है। विश्वप्रसिद्ध विक्टोरिया जलप्रपात इसी नदी पर है।
नाट्य शास्त्र
नाटकों के संबंध में शास्त्रीय जानकारी को नाट्यशास्त्र कहते हैं। इस जानकारी का सबसे पुराना ग्रंथ भी नाट्यशास्त्र के नाम से जाना जाता है जिसके रचयिता भरत मुनि थे। भरत मुनि का जीवनकाल ४०० ईसापूर्व से १०० ई के मध्य किसी समय माना जाता है।
संगीत, नाटक और अभिनय के सम्पूर्ण ग्रंथ के रूप में भारतमुनि के नाट्य शास्त्र का आज भी बहुत सम्मान है। उनका मानना है कि नाट्य शास्त्र में केवल नाट्य रचना के नियमों का आकलन नहीं होता बल्कि अभिनेता, रंगमंच और प्रेक्षक इन तीनों तत्वों की पूर्ति के साधनों का विवेचन होता है। ३७ अध्यायों में भरतमुनि ने रंगमंच, अभिनेता, अभिनय, नृत्यगीतवाद्य, दर्शक, दशरूपक और रस निष्पत्ति से सम्बन्धित सभी तथ्यों का विवेचन किया है। भरत के नाट्य शास्त्र के अध्ययन से यह स्पष्ट हो जाता है कि नाटक की सफलता केवल लेखक की प्रतिभा पर आधारित नहीं होती बल्कि विभिन्न कलाओं और कलाकारों के सम्यक के सहयोग से ही होती है।
परिचय
नाट्य और नृत्त, दृश्य काव्य के ये दो भेद हैं। नट-नटी द्वारा किसी अवस्थाविशेष की अनुकृति नाट्य है - 'नाट्यते अभिनयत्वेन रूप्यते- इति नाट्यम्'। ताल और लय की संगति से अनुबद्ध अनुकृत को नृत्त कहते हैं। ये दोनों ही अभिनय के विषय हैं और ललित कला के अंतर्गत माने जाते हैं। नाट्य के प्रमुख अंग चार हैं - वाचिक, सात्विक, आंगिक और आहार्य। उक्ति-प्रत्युक्ति की यथावत् अनुकृति वाचिक अभिनय का विषय है। भावों का यथावत् प्रदर्शन सात्विक अभिनय है।
भावप्रदर्शन के लिए हाथ, पैर, नेत्र, भ्रू, एवं कटि, मुख, मस्तक आदि अंगों की विविध चेष्टाओं की अनुकृति आंगिक अभिनय है। देशविदेश के अनुरूप वेशभूषा, चालढाल, रहन सहन और बोली की अनुकृति आहार्य अभिनय का विषय है। चतुर्विध अभिनय के सहायक नृत्य, गीत, वाद्य एवं गति, वृत्ति, प्रवृत्ति और आसन का अनुसंधान भी नाट्य के अंतर्गत है। इस प्रकार अभिनय के विविध अंग एवं उपांगों के स्वरूप और प्रयोग के आकारप्रकार का विवरण प्रस्तुत कर तत्संबंधी नियम तथा व्यवहार को निर्धारित करनेवाला शास्त्र 'नाट्यशास्त्र' है। अभिनय के अनुरूप स्थान को नाट्यगृह कहते हैं जिसके प्रकार, निर्माण एवं साजसज्जा के नियमों का प्रतिपादन भी नाट्यशास्त्र का ही विषय है। विविध श्रेणी के अभिनेता एवं अभिनेत्री के व्यवहार, परस्पर संलाप और अभिनय के निर्देशन एवं निर्देशक के कर्तव्यों का विवरण भी नाट्यशास्त्र की व्यापक परिधि में समाविष्ट है। इसका मुख्य उद्देश्य ऐहिक जीवन की नाना वेदनाओं से परिश्रांत जनता का मनोरंजन है - यह देव, दानव एवं मानव समाज के लिए आमोद प्रमोद का सरल साधन है। यह नयनों की तृप्ति करनेवाला एवं भावोद्रेक का परिमार्जन कर प्रेक्षकवर्ग का आह्लादित करनेवाला मनोरम अनुसंधान है - यह जातिभेद, वर्गभेद, वयोभेद आदि नैसर्गिक एवं सामाजिक विभेदों से निरपेक्ष, भिन्न रुचि की जनता का सामान्य रूप से समाराधन करनेवाला एक कांत, 'चाक्षुषक्रतु' है। इसके प्रवर्तक स्वयं प्रजापति हैं जिन्होंने ऋग्वेद से पाठ्य, सामवेद से गीत, यजुर्वेद से अभिनय तथा अथर्वांगिरस से रस का परिग्रह कर सार्ववर्णिक पंचम वेद का प्रादुर्भाव किया। उमा-महादेव ने सुप्रीत हो लोकानुरंजन के हेतु लास्य एवं ताण्डव का सहयोग देकर इसे उपकृत किया है। वस्तुत: ऐसा कोई शास्त्र, कोई शिल्प, न कोई विद्या और न कोई कला ऐसी है जिसका प्रतिनिधित्व नाट्यशास्त्र में न हो। इस तरह अनुपम दिव्यता से अनुप्राणित नाट्यशास्त्र के अधिष्ठाता देव की भी कल्पना, इतर वेद एवं वेदांगों के अधिष्ठाताओं की भाँति, की गई है जिसके स्वरूप का उल्लेख 'नृसिंहप्रासाद' नामक ग्रंथ में मिलता है।
नाट्य संबंधी नियमों की संहिता का नाम 'नाट्यशास्त्र' है। भारतीय परंपरा के अनुसार नाट्यशास्त्र के आद्य रचयिता स्वयं प्रजापति माने गए हैं और उसे 'नाट्यवेद' कहकर नाट्यकला को विशिष्ट सम्मान प्रदान किया गया है।
जिस प्रकार परम पुरुष के निःश्वास से आविर्भूत वेदराशि के द्रष्टा विविध ऋषि प्रकल्पित हैं उसी तरह महादेव द्वारा प्रोक्त नाट्यवेद के द्रष्टा शिलाली, कृशाश्व और भरतमुनि माने गए हैं। शिलाली एवं कृशाश्व द्वारा संकलित नाट्यसंहिताएँ आज उपलब्ध नहीं है, केवल भरत मुनि द्वारा प्रणीत ग्रंथ ही उपलब्ध हुआ है जो 'नाट्यशास्त्र' के नाम से प्रथित है। इसका प्रणयन संभवतः कश्मीर, भारत देश में हुआ।
नाट्यशास्त्र का रचनाकाल, निर्माणशैली तथा बहिःसाक्ष्य के आधार पर ईसा पूर्व दूसरी शताब्दी के लगभग स्थिर किया जा सकता है।
भरतमुनि का नाट्यशास्त्र
इस ग्रन्थ में प्रत्यभिज्ञा दर्शन की छाप है। प्रत्यभिज्ञा दर्शन में स्वीकृत ३६ मूल तत्वों के प्रतीक स्वरूप नाट्यशास्त्र में ३६ अध्याय हैं। पहले अध्याय में नाट्योत्पत्ति, दूसरे में मण्डपविधान देने के पश्चात् अगले तीन अध्यायों में नाट्यारम्भ से पूर्व की प्रक्रिया का विधान वर्णित है। छठे और सातवें अध्याय में रसों और भावों का व्याख्यान है, जो भारतीय काव्यशास्त्र में व्याप्त रससिद्धान्त की आधारशिला है। आठवें और नवें अध्याय में उपांग एवं अंगों द्वारा प्रकल्पित अभिनय के स्वरूप की व्याख्या कर अगले चार अध्यायों में गति और करणों का उपन्यास किया है। अगले चार अध्यायों में छन्द और अलंकारों का स्वरूप तथा स्वरविधान बतालाया है। नाट्य के भेद तथा कलेवर का सांगोपांग विवरण १८वें और १९वें अध्याय में देकर २०वें वृत्ति विवेचन किया है। तत्पश्चात् २९वें अध्याय में विविध प्रकार के अभिनयों की विशेषताएँ दी गई हैं। २९ से ३४ अध्याय तक गीत वाद्य का विवरण देकर ३५वें अध्याय में भूमिविकल्प की व्याख्या की है। अंतिम अध्याय उपसंहारात्मक है।
यह ग्रंथ मुख्यत: दो पाठान्तरों में उपलब्ध है १. औत्तरीय पाठ और २. दाक्षिणात्य। पाण्डुलिपियों में एक और ३७वाँ अध्याय भी क्वचित् उपलब्ध होता है जिसका समावेश निर्णयसागरी संस्करण में संपादक ने किया है। इसके अतिरिक्त मूल मात्र ग्रंथ का प्रकाशन चौखंबा संस्कृत सीरीज, वाराणसी से भी हुआ है जिसका पाठ निर्णयसागरी पाठ से भिन्न है। अभिनव भारती टीका सहित नाट्यशास्त्र का संस्करण गायकवाड सीरीज़ के अंतर्गत बड़ौदा से प्रकाशित है।
वस्तुतः यह ग्रन्थ नाट्यसंविधान तथा रससिद्धान्त की मौलिक संहिता है। इसकी मान्यता इतनी अधिक है कि इसके वाक्य 'भरतसूत्र' कहे जाते हैं। सदियों से इसे आर्ष सम्मान प्राप्त है। इस ग्रंथ में मूलत: १२,००० पद्य तथा कुछ गद्यांश भी था, इसी कारण इसे 'द्वादशसाहस्री संहिता' कहा जाता है। परन्तु कालक्रमानुसार इसका संक्षिप्त संस्करण प्रचलित हो चला जिसका आयाम छह हजार पद्यों का रहा और यह संक्षिप्त संहिता 'षटसाहस्री' कहलाई। भरतमुनि उभय संहिता के प्रणेता माने जाते हैं और प्राचीन टीकाकारों द्वारा उनका 'द्वादश साहस्रीकार' तथा 'षट्साहस्रीकार' की उपाधि से परामर्श यत्र तत्र किया गया है। जिस तरह आज उपलब्ध चाणक्य नीति का आधार वृद्ध चाणक्य और स्मृतियों का आधार क्रमशः वृद्ध वसिष्ठ, वृद्ध मनु आदि माना जाता है, उसी तरह वृद्ध भरत का भी उल्लेख मिलता है। इसका यह तात्पर्य नहीं कि वसिष्ठ, मनु, चाणक्य, भरत आदि दो दो व्यक्ति हो गए, परन्तु इस सन्दर्भ में 'वृद्ध' का तात्पर्य परिपूर्ण संहिताकार से है।
टीकाएँ
नाट्यशास्त्र पर अनेक व्याख्याएँ लिखी गईं और भरतसूत्रों के व्याख्याता अपने अपने सिद्धान्त के प्रतिष्ठापक आचार्य माने गए जिनके मत काव्यशास्त्र सम्बंधी विविध वाद के रूप में प्रचलित हुए। ऐसे आचार्यों में उल्लेखनीय नाट्यशास्त्र के व्याख्याता हैं- रीतिवादी भट्ट उद्भट, पुष्टिवादी भट्ट लोल्लट, अनुमितिवादी शंकुक, मुक्तिवादी भट्ट नायक और अभिव्यक्तिवादी अभिनव गुप्त। इनके अतिरिक्त नखकुट्ट, मातृगुप्त, राहुलक, कीर्तिधर, थकलीगर्भ, हर्षदेव तथा श्रीपादशिष्य ने भी नाट्यशास्त्र पर अपनी अपनी व्याख्याएँ प्रस्तुत की थीं। इनमें से 'श्रीपादशिष्यकृत' 'भरततिलक' नाम की टीका सर्वप्राचीन प्रतीत होती है। अभिनवगुप्त द्वारा रचित अभिनवभारती, नाट्यशास्त्र पर सर्वाधिक प्रचलित भाष्य है। अभिनवगुप्त ने नाट्यशास्त्र को 'नाट्यवेद' भी कहा है।
नाट्यशास्त्र में प्रतिपादित संगीताध्याय के व्याख्याता अनेक हो गए हैं। जिनमें प्रमुख भट्ट सुमनस्, भट्टवृद्धि, भट्टयंत्र और भट्ट गोपाल हैं। इनके अतिरिक्त भरतमुनि के प्रधान शिष्य मातंग, दत्तिल एवं कोहल नाट्यशास्त्र के आधार पर संगीतपरक स्वतंत्र ग्रंथ, सदाशिव और रंदिकेश्वर ने नृत्य पर तथा भट्ट तौत प्रभृति ने रसमीमांसा पर रचे हैं। भरत नाट्यशास्त्र का रस भावाध्याय भारतीय मनोविज्ञान का आधार ग्रंथ माना जाता है।
१२१७
१२१७ ग्रेगोरी कैलंडर का एक साधारण वर्ष है।
अल्युमिनियम सल्फेट
अलुमिनियम सल्फेट (Aluminium sulfate) एक अकार्बनिक यौगिक है जिसका रासायनिक सूत्र Al2(SO4)3. यह जल में विलेय है और इसका पेय जल के शुद्धीकरण के लिए उपयोग किया जाता है। इसके अलावा अपशिष्‍ट जलोपचार संयंत्र (waste water treatment plants) में भी इसका उपयोग होता है।